एहि स पूर्व करीब डेढ़ बजे हेलीकॉप्टर स बिसेसा भेलूपुर पहुंचलथि। हेलीपेड स किछु दूर कार स गेलथि फेर गामक पगडंडी स पैदल चलि कए प्रधानमंत्री पूर्वजक दलान तक पहुंचलथि। ओहि ठाम सबस पहिने बिहार सरकार दिस स कला आ संस्कृति मंत्री डॉ. सुखदा पांडेय हुनकर स्वागत केलथि आ स्मृति चिह्न भेंट केलथि। भीड क अंदाजा एहि स लगाउल जा सकैत अछि जे करीब आधा किलोमीटर तक क परिधि में धान क खेत मे केवल लोक देखा रहल छल। कमला क खानदानक क जगदीश मिश्र क कनिया जानकी घर क दुहारि पर कमला बिसेसर क आरती केलथि। हुनकर मांग मे सेनुर लगेलथि। परिवार क बच्चा सब एक एक करि पैर छुलक। एकर बाद प्रधानमंत्री बिसेसर अपन हाथ स कंगन उतारि अपन काकी जानकी कए देलथि आ कहलथि जे इ हमर दिस स सनेस छी। ओ अबाक भ कमला कए तकैत रहलीह। अपन आंगन स जेबा काल कमला बिसेसर क आंखि नोरा गेल। मिश्र परिवार स ओ बस एतबा आश्वासन देलथि जे बाट पर दूभि आब नहि जनमत। हम फेर आयब। 